[{"text_idx": "#000000", "text": "Invitu IJK-n 2024 en via lando!"}, {"text_idx": "#000001", "text": "Kandidatig\u0302u kaj organizu kune kun TEJO la 80-an Internacian Junularan Kongreson (IJK) en via lando en 2024!"}, {"text_idx": "#000002", "text": "Dau\u0306rigu la longdau\u0306ran tradicion de la plej granda kaj mojosa internacia evento de la mondo: la IJK! C\u0302u vi s\u0302atus kunlabori kun TEJO por okazigi la IJK-n? Anoncu vin!"}, {"text_idx": "#000003", "text": "La Komitato de TEJO c\u0302i-jare aprobis novan Kongresan Reglamenton, kio signifas interalie, ke vi kunlaboros kun la Kongresa Komisiono (KK) de TEJO por organizi la IJK-n. Tiel, vi kunlaboros kun internacia teamo de junuloj por sukcese realigi diversajn elementojn de la kongreso. Antau\u0306 ol kandidatig\u0302i, nepre legu la amenditan Reglamenton pri la Internacia Junulara Kongreso kaj la rilatan novan proceduron pri la invito de la IJK."}, {"text_idx": "#000004", "text": "Kiuj rajtas kandidatig\u0302i por gastigi la IJK-n?"}, {"text_idx": "#000005", "text": "Landaj kaj fakaj sekcioj de TEJOAliaj junularaj organizoj Grupo da minimume tri (3) individuaj membroj de TEJO"}, {"text_idx": "#000007", "text": "Limdato por tiu c\u0302i fazo estas la 4-a de februaro 2023"}, {"text_idx": "#000008", "text": "En la Unua Fazo, vi anoncas vian interesig\u0302on gastigi la IJK-n kaj interkonsilig\u0302as kun la KK de TEJO pri via kandidatig\u0302o. Vi ankau\u0306 komencas esplori viajn ideojn: viajn proponatajn urbon, kongresejon, daton, kaj aliaj bazaj informoj. Tiel, la ideoj kiujn vi havas komencas esti prilaborataj."}, {"text_idx": "#000009", "text": "Por c\u0302i tiu fazo ni akceptos almenau\u0306 bazan prezenton de via kandidatig\u0302o. Plenigu la IJK-Invitilon, kiu enhavos vian kandidatig\u0302on, kiel eble plej bone per tiuj informoj, kiujn vi sukcesos kolekti. La Invitilo ankorau\u0306 ne nepre devas esti plena da informoj je la fino de la Unua Fazo, kvankam g\u0302i prefere enhavu la jenajn bazajn informojn:"}, {"text_idx": "#000010", "text": "Motivletero kaj bazaj informoj pri la invitanta organizo/grupoProponataj urbo(j) kaj kongresejo(j), rekomendinde kun pli ol po 1 proponata gastigurbo kaj kongresejoProponataj datojEsencaj informoj pri la proponataj gastejojAntau\u0306videblaj kostoj"}, {"text_idx": "#000011", "text": "C\u0302ion vi trovos en la IJK-Invitilo, kiun vi povos els\u0302uti en la suba parto de tiu c\u0302u pag\u0302o."}, {"text_idx": "#000013", "text": "Por ke vi pli facile povu orientig\u0302i kaj preparig\u0302i, ni havas por vi la Manlibron pri organizado de la IJK kaj la manlibron Kiel inviti IJK-n. Vi ankau\u0306 povas peti arang\u0302i kunsidon kun la KK, por ke spertuloj pri la organizado de la IJK rekte konsilu al vi."}, {"text_idx": "#000014", "text": "Grave: Por ke la KK povu helpi vin, gravas anonci vian intereson frue en la unua fazo skribe al kaj nomumante minimume tri (3) reprezentantojn, kiuj kunlaboros rekte kun la KK en la esplorprocezo. Ju pli frue TEJO scias, ke vi intencas kandidatig\u0302i, des pli rapide ni povas eklabori kun vi kaj helpi vin pri la kandidatig\u0302o. Ec\u0302 se vi ankorau\u0306 ne certas, kontaktu nin kaj ni kune solvos viajn dubojn. Do jes, tio signifas, ke ne necesas atendi la limdaton\u2013vi povas kontakti nin jam nun!"}, {"text_idx": "#000018", "text": "La Estraro ankau\u0306 povus postuli de vi kromaj informoj kiuj povus helpi klarigi al ni kandidatig\u0302on. Ne zorgu, c\u0302ar ec\u0302 en la Dua Fazo la KK dau\u0306re helpos vin por kompletigi vian kandidatig\u0302on kaj certigi g\u0302ian bonan kvaliton. Se vi havas demandojn, ne hezitu kontakti nin c\u0302e ."}]